NG-Ma Laat Kinders in Steek | TheoGoth
Posted by theogoth on May 17, 2012	Jean Oosthuizen het die week in Kerkbode berig oor die groot aantal proponente in die NGK wat nog nie beroepe ontvang het nie. Daar is slegs 8 uit die 23 van die Universiteit van Pretoria wat beroepe gekry het. Dus het nog net sowat 35% beroepe gekry. Dit sluit nie die aantal van ander universiteite in wat nog werkloos is nie. Vir die teologiestudente was daar vertel dat daar geen tekort aan beroepe gaan wees nie, aangesien baie predikante op aftree staan. Maar daar is ‘n kinkel in die kabel…
This entry was posted in Teologie and tagged kerkbode, NG Kerk, proponente, teologie, werkloosheid. Bookmark the permalink.
Goth 5 responses to “NG-Ma Laat Kinders in Steek”	Hankepan says:	May 17, 2012 at 4:53 pm	So hartseer en tog so waar – veral as daardie kinders effens anders is. Ons wil so graag behoort en iets beteken, maar ons word weggewys…en saam met ons gaan die mense wat soos ons is, en ook so graag sou wou behoort…en so word die kerk leeg…
Reply	Gawie says:	May 18, 2012 at 6:34 am	Ek is so bly jy blog. As ek hierdie lees, laat dit my met gemengde gevoelens. Aan die een kant gaan my hart uit na die ouens wat ses jaar geswot het en sonder werk sit. Toe ek afgestudeer het, was daar maar 3 beroepe beskikbaar in die NG kerk (alhoewel ons baie minder studente was.) Ek het eers Aprilmaand werk as proponent gekry en is eers in Oktober beroep as predikant na daardie gemeente toe. Ek verstaan dus iets van die teleurstelling en pyn.
Aan die ander kant kan ek nie help om te wonder of dit dalk later kan blyk dat hierdie situasie ‘n bedekte seën is nie. Ek wonder of ons bevoorregte wortels nie gemaak het dat ons verkeerdelik dink in terme van ‘n gevestigde kerk wat vir ons werk moet aanbied omdat ons ‘n graad verwerf het nie. Ek wonder of dit die beste opsie is vir ‘n student wat afgestudeer het om na ‘n gemeente te gaan waar ‘n ou dominee vir jare bedien het en nou afgetreë het. Daardie persoon gaan gebuk gaan onder baie onrealistiese verwagtings en ‘n kerk vol oumense vind vir wie hulle sekuriteit en kultuur minstens net so groot rol as hulle geloof daarin speel dat hulle lidmate van die betrokke gemeente is. Die jong dominee gaan dit waarskynlik baie moeilik regkry om ander ouderdomme en subkulture te laat welkom voel in hierdie sisteem en ongeliefd voel by sy eie lidmate sowel as by die groepe wat hy/sy graag wil insluit.
Die alternatief? Wat van ‘n mens plant ‘n kerk? Jy begin klein. Jy raap en skraap en doen dalk selfs ‘n ander werk om die pot aan die kook te hou. Dit gaan nie maklik wees nie maar ek dink die uiteinde gaan baie beter wees. Ek besef dat hierdie opsie meer die apostel/evangelis tipes jong predikante sal trek. Die herder/leraar tipes sal so iets baie moeilik vind en begeer ‘n gevestigede groep om te onderhou en te versorg en te leer. Maar ek dink ons moet noodwendigerwys mekaar begin vrae of ‘n job-offer van ‘n gevstigde (en dikwels verstarde) NG gemeente al manier is waarop ‘n mens jou graad kan inspan.
Reply	theogoth says:	May 21, 2012 at 6:03 pm	Dit sit nie in almal om ‘n kerk te plant nie.
Wat ook baie sleg is, is dat mense dink ons proponente is net geldgierig. Dit gaan nie daaroor dat ons almal BMW’s wil koop nie, dit gaan oor basiese lewensonderhoud.
Reply	Liz Lobster says:	June 5, 2012 at 3:06 pm	Goed gese. Basiese lewensonderhoud, en moenie vergeet van al die studieskuld wat afbetaal moet word nie. Sommige kuratoria is mos net so vinnig om skuld te begin invorder as wat hulle is om te vergeet dat hulle groot beloftes gemaak het van beskikbare poste…
Reply	Pingback: Goth Female Minister for Dutch Reformed Church | Drikus's Mind Musings